ພັກນິຍົມຊ້າຍ ຄາດວ່າ ຈະຊະນະ ການເລືອກຕັ້ງ ໃນກຣິສ 
ພັກນິຍົມຊ້າຍ Syriza ໃຫ້ຄຳໝັ້ນສັນຍາ ທີ່ຈະຍຸດຕິ ການຕັດງົບປະມານ ຢ່າງຫຼວງຫຼາຍ ພາຍໃຕ້ຂໍ້ບັງຄັບ ຂອງອີຢູ ທະນາຄານກາງຢູໂຣບ ແລະກອງທຶນສາກົນ.
ປະຊາຊົນ Greece ພາກັນອອກໄປປ່ອນບັດເລືອກຕັ້ງທົ່ວໄປ ທີ່ມີຂຶ້ນ ກ່ອນກຳນົດໃນວັນອາທິດມື້ນີ້ ໃນການແຂ່ງຂັນລະ ຫວ່າງພັກປະຊາທິປັດໃໝ່ນິຍົມແນວທາງເດີມ ຂອງນາຍົກ ລັດຖະມົນຕີ Antonis Samaras ແລະພັກ Syriza ອຽງ ຊ້າຍ ທີ່ໄດ້ໃຫ້ຄຳໝັ້ນສັນຍາວ່າຈະຍຸດຕິການຕັດງົບປະມານ ຢ່າງເລິກມາເປັນເວລາຫຼາຍປີ ທີ່ວາງຂໍ້ບັງຄັບໂດຍສະຫະພາບ ຢູໂຣບ ທະນາຄານກາງຢູໂຣບ ແລະກອງທຶນສາກົນຫຼື IMF ເພື່ອແລກປ່ຽນເອົາການຊ່ອຍກູ້ເສດຖະກິດຢ່າງມະຫາສານນັ້ນ ທ່ານ Alexis Tsipras ຜູ້ນຳພັກ Syriza ກ່າວໃນວັນອາທິດ ມື້ນີ້ຫຼັງຈາກທ່ານປ່ອນບັດເລືອກຕັ້ງແລ້ວວ່າ ຢູໂຣບຈະຕ້ອງ ຊອກຫາທາງເລືອກອື່ນ ມາແທນການປະຢັດມັດທະຍັດນີ້ ທ່ານ Samaras ກ່າວວ່າ ການເລືອກຕັ້ງຈະຕັດສິນ ທ່ານ Tsipras ກ່າວວ່າ ພັກຂອງທ່ານຢາກທຳການເຈລະຈາຄືນໃໝ່ກ່ຽວກັບການຊ່ອຍກູ້ເສດຖະກິດສອງບັ້ນ ທີມີມູນຄ່າ 292 ຕື້ດອນລາ ແລະຊັກຊວນພວກໃຫ້ສິນເຊື່ອລົບລ້າງໜີ້ສິນທີ່ຍັງຄ້າງຄາຂອງປະເທດນັ້ນ ແຕ່ທ່ານ Samaras ໄດ້ເຕືອນວ່າ Greece ສາມາດຖືກບັງຄັບອອກຈາກເຂດໃຊ້ເງິນຢູໂຣນັ້ນໄດ້ ຖ້າຫາກພັກ Syriza ເຂົ້າມາຄອງອຳນາດ ການໃຫ້ຄຳໝັ້ນສັນຍາຂອງພັກ Syriza ທີ່ຈະຍຸດຕິ ຍຸກທຳລາຍການປະຢັດມັດທະຍັດຂອງກຣິສນັ້ນ ໄດ້ສ້າງຄວາມປະທັບໃຈໃຫ້ແກ່ພວກປ່ອນບັດຫຼາຍຄົນ ທີ່ມີຄວາມໃຈຮ້າຍນຳການຊຸດໂຊມລົງ ໃນມາດຕະຖານການຄອງຊີບຂອງເຂົາເຈົ້າ ແລະຄ່າເສຍພາສີສູງ ທີ່ບໍ່ເຄີຍມີມາກ່ອນນັ້ນ